# Dalia Stančiukienė-Taurinskaitė

### Straipsnis iš Vikipedijos, laisvosios enciklopedijos.

Dalia Stančiukienė-Taurinskaitė

Dalia Stančiukienė-Taurinskaitė (1940 m. gegužės 28 d. Bružų k., Mažeikių r.), muzikos mokytoja ir chorvedė.

## [taisyti] Biografija

Baigusi Tirkšlių vidurinę mokyklą, 1958 – 1962 choro dirigavimo mokėsi Klaipėdos muzikos technikume (dėst. A. Martinkus, A. Kepenis, B. Skirsgilas). 1967 – 1972 choro dirigavimo studijas tęsė neakivaizdiniu būdu Lietuvos valstybinėje konservatorijoje (dėst. A. Jurgutis).

1962 – 1985 Mažeikių vaikų muzikos mokyklos mokytoja, jaunučių ir jaunių chorų vadovė. Jaunučių chorą parengė 1969 respublikinei moksleivių meno ir sporto šventei, o jaunių 1970, 1975, 1977, 1980 ir 1985 respublikinėms dainų šventėms.

Nuo 1976 kurį laiką vadovavo jaunučių chorui ir Mažeikių 2-ojoje vidurinėje mokykloje. Vaikų vokalinius ansamblius parengė ne vienam „Dainų dainelės" konkursui. Su chorais ir ansambliais konkursuose pelnė ir prizinių vietų, dalyvavo įvairiuose kultūros renginiuose, 1980 jaunių choras dainavo Latvijos Saldaus (Saldus) rajone. 1966 – 1970 mokytoja vadovavo ir dėstė metiniuose chorvedžių kursuose prie Mažeikių kultūros skyriaus. Buvo Mažeikių rajono dainų švenčių vaikų chorų vyr. dirigentė.

Nuo 1985 Neringos vaikų muzikos mokyklos mokytoja, nuo 1990 direktorė, nuo 1996 jaunučių choro vadovė – parengė jį 1997 Lietuvos moksleivių dainų šventei Vilniuje.

Nuo 1990 Neringos kultūros namų moterų choro vadovė. Choras gieda parapijos bažnyčioje, išmoko daug įvairių kūrinių ir surengė nemaža koncertų. 1992 ir 1993 koncertavo Vokietijoje (11 koncertų). D. Stančiukienė chorą parengė 1994 I ir 1998 II Pasaulio lietuvių dainų šventėms Vilniuje, 1995 su juo dalyvavo S. Šimkaus X tarptautiniame chorų festivalyje-konkurse Klaipėdoje, 1997 vėl koncertavo Vokietijoje (surengė 5 koncertus). Chorvedė vadovauja (ir pati dainuoja) moterų vokaliniam kvartetui, kuris dalyvavo 1995 vokalinių ansamblių šventėje „Šilų aidai“ Šilalėje ir 1996 „Sidabrinių balsų" konkurse Plungėje.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../d/a/l/Dalia_Stan%C4%8Diukien%C4%97-Taurinskait%C4%97_0498.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška